
TWEEDE KAMER 
IRITA CU 
VAN HUFFELEN 
TA BOLBE 
DOBLEGA 
PA ARUBA 

JORAN VAN DER 
SLOOT TA MIRA 
EXTRADICION PA 
MERCA COMO ALIVIO 


PARCE CU A DUNA 
PERMISO PA CULTIVO DI 
PISCA PERO ESUN CU A 
HAYA PERMISO NO TIN 
INVERSIONISTA AINDA 


MINISTER ROCCO TJON: 


A LANSA E TOOLKIT 
DIGITAL NOBO DI 
CODIGO DI PROTECCION 

D 
en proximo dianan, autoridadnan hudicial di Peru, lo 
transporta e asesino Joran van der Sloot pa ciudad di 
Lima caminda e lo tin cu ser someti na un examen medico 
rigoroso, prome cu e wordo extradita pa Merca. 


Na momento cu e pasa door di tanto e control medico y 
prepara un paspoort temporal pa e por biaha, varios oficial 
di US Marshalls Services lo tuma Joran over for di autori- 
dadnan di siguridad di Peru. 


E grupo aki lo compaña bou supervision estricto pa Merca 
caminda lo inicia e caso penal contra di dje, cu acusacionnan 
di extorsion y tambe di ‘telefraude’ pero ainda no ta conoci 
si autoridadnan Mericano lo haci uzo di un avion special of 
un vuelo comercial pa transporta e criminal pa Merca. 


Informacionnan acumula ta mustra cu e asesino Joran ta 
hopi anima pa wordo extradita, caminda ya ta un hecho cu 
e lo keda dos aña sigur den prizon na Merca pa despues 
e wordo traslada bek pa Peru caminda e lo tin cu caba di 
sinta su castigo di 28 aña di prizon pa asesinato di e hoben 
Stephany Flores. 


Joran ta encarcela den e notorio centro coreccional 
Challapalca cu ta conoci pa e temperatura cruel cu tin den e 
zona caminda e ta ubica y cual a pone varios organisacion di 
derechonan humano, pidi pa e prizon aki wordo cera. 


DIVORCIO 
Segun abogado di van der Sloot, esta Maximo Altez kende 
anteriormente a dicidi di stop di representa e asesino pero a 
bolbe cu’ne, Joran a entrega peticion pa divorcio for di Leidy 
cu kende e lo tin un yiu homber. 


Motibo di separacion aki, ta e hecho cu den prizon Joran a 
conoce Eva Pacohuanaco di 24 aña, kende ta bishita e preso 
aki frecuentemente y den pasado a wordo deteni pa motibo 
di kier a pasa droga pa van der Sloot. 


Abogado Altez ta mustra cu fuera di Eva Pacohuanaco, Joran 
lo tin contacto cu varios otro muhe tanto na Peru como na 
otro partinan di mundo, caminda pa luna nan ta manda placa 
p’e y e suma mensual cu Joran ta ricibi, lo ta di $400 cual e 
lo ta uzando pa sigui “gamble” manera ya el a bin ta haci- 
endo caba. 


Tin cantidad di muhe ta tuma contacto cu Joran caminda 
fuera di haci bishita na prizon, nan ta duna placa na e asesino 
y tambe ta hiba droga pa preso aki. 


Joran su entusiasmo pa biaha pa Merca ta grandi ya cu tur 
cos lo ta completamente diferente, ya cu e lo ta den un ambi- 
ente mas trankilo y sigur mas humano caminda e trato cu e 
lo ricibi na Merca, ta diferencia masha hopi mes compara cu 
e trato den prizon Challapalca na Peru. 


Expectativa ta cu Joran lo por ricibi castigo di un pa dos 
aña di prizon mirando e acusacionnan cu tin den su contra 
na Merca loke lo no haci mucho diferencia pa su persona, 
mirando cu ainda e falta casi 20 aña ainda pa sinta den 
prizon na Peru. 


E ta mustra felis di wordo extradita pa Merca ya cu fuera 
di cu e condicionnan lo ta mucho mas miho, e lo tin mas 
contacto cu mas hende pa loke ta su adiccion pa wega di 
placa. 


Joran van der Sloot ta mira 
extradicion pa Merca como alivio 

E 
noticia aki a sali riba rednan internacional di noticia di 
e sector di cultivo acuatico. Un compania internacional 
bou di e nomber Innovasea ta esun cu a asisti e compania 
local (Aruba). E empresa local ta uno cu a wordo funda na 
2020, segun registro di Camara di Comercio. 
Ta trata aki di Petros Aquaculture Operations VBA, cu ta 
registra na Santa Cruz 4. 


Aparentemente ta trata di un persona conoci pa su produc- 
cion di sanger yena, segun e informacion cu a wordo sumin- 
istra for di otro fuente na AWEMainta. Ramiros Beefproducts 
VBA ta esun cu ta doño di Petros. E nombernan cu ta aparece 
den Ramiros Beefproducts ta Ramiro Bartelino Dubero. 
Gunnar Johannes Udemar Bracelly y Iselle Marguérite Dañe. 
E informe ta bisa cu Innovasea a brinda apoyo na Petros pa 
sigura aprobacion di Gobierno pa un cultivo di pisca di 3000 
tonne, riba lama grandi. E area aki ta situa na 8 kilometer 
southwest di costa di Aruba. E area aki ta pa produci red 
snapper pa Caribe y mercado Mericano. 
A publica e informe aki riba e sitenan Seafood Source y The 
Fish Site, pero nada riba websitenan di noticianan general. 


E cultivo aki habri riba lama grandi tin 16 seastation submers- 
ibel pa cultiva loke nan ta yama northern red snapper. 


Pa logra yega na e permiso, e compania Innovasea a realisa 
consultanan amplio y a haci investigacion tambe di loke ta e 
miho sitio pa e proyecto aki di Petros, cu tin planea pa uza e 
SeaStationnan di Innovasea pero tambe otro tecnologianan 
pa cultivo di e tipo di pisca ariba menciona – un especie di 
balor pa cual tin hopi demanda p’e na Merca, pero oferta 
kimita y basa riba temporada, y ta bini completamente for di 
e industria di pesca. 


Un vocero di e compania Innovasea a bisa cu e proyecto ta 
uno importante pa Aruba y e region y cu nan tin confiansa 
cu basa riba e experticio cu nan tin den proyectonan asina 
lo yuda sigura exito di e proyecto. 


E ta un proyecto reparti den tres fase, unabes cu e parti riba 
lama grandi ta cla, tin e parti na tera, E lo provee 100 cupo 
di trabou. Ya caba a pensa pa sigui crece pa yega na 9000 
ton metrico cu e meta pa diversifica e especienan y expande 
pa cultivo di seaweed. 
Petros ta busca inversionistanan adicional pa e proyecto y 
ta habri pa diferente tipo di financiamento pa e fase inicial. 


Den e articulo ta wordo menciona solamente cu e fundado y 
presidente di Petros ta Gunnar Bracelly (Hulanda). 


Parce cu a duna permiso pa cultivo di pisca pero 
esun cu a haya permiso no tin inversionista ainda 

M 
a ken por!!!! Tempo cu a introduci na 2008 apenas 3% 
di BBO hopi den comercio a abusa cu prijs, mientras 
nos intencion tabata pa paulatinamente baha belasting di- 
recto locual nos a haci tambe y pa su introduccion nos com- 
pensa pueblo cu nada menos 70 miyon florin. Nos intencion 
tabata pa bay pa belasting indirecto. 


No tabata tin BBO ariba carni, pisca, pan, fruta y un hala 
di cos mas. Pa castiga pueblo y yuda AVP drenta gobierno 
a cobra BBO ariba tur cos. E tempo ey nos a cambia tambe 
e tabelnan di Inkomsten belasting, a baha loonbelasting 
basta substancial y WB e ultimo aki cu segun mi 7%. Tambe 
a aumenta pensioen y onderstand! 


Comercio cu AVP a start un wega di cu lo tin yen di schakels 
cu no tabata berdad. Si tabata tin ta pasobra nan mes delib- 
eradamente a crea esakinan!Kico a sosode? AVP a gaña 
pueblo cu nan lo kita e apenas 3% di BBO y boso a yuda nan 
gana eleccion. 


Unabes den gobierno Gabinete Eman casi 2 aña a cobra e 
3% di BBO y ningun gremio a protesta y despues e caha di 
manipulacion di AVP y su medionan comprometi a habri nan 
caha di triki cu nan lo baha e BBO cu 1.5% cu tabata un 
triki pa yuda comercio, pasobra ningun di nan a baha prijs 
di ningun producto y a strica extra mas cu 150 miyon florin 
pa aña. 


Ningun producto su prijs a baha, nan entradanan extra so a 
crece !! AVP a bin cu 2% extra di BAZV sosteni pa su gremio 
nan cu tabata un aumento di BBO, un aumento drastico di 
BBO, unda hopi den comercio tabata cobra bo prome sub 
total cu 1.5% anto ariba esaki ta klap bo e 2% BAZV extra 
aki, locual tabata un abuso. 
Tur hende hasta Hose Feliciano tabata mira e cos aki y 


tabata sa cu gobierno no tin hende pa controla esaki. E 
tabata periodo di paga gobierno locual bo kier. 


E reforma di belasting cu nos kier a trece a fracasa pa motibo 
di falta di control y boycott den comercio . Awe cu mi a kere 
cu gobierno a siña su les ata nos atrobe cu aumento di BBO, 
awor no ta e triki di schakels, pero no cobr’e na frontera. 


Nada no por ta bon pa e gremionan ora ta MEP ta den gobi- 
erno. Ami lo kier sa ta ken a stroba, para pa defende nan. 
Gremionan a stop e introduccion di BTW cu Hulanda casi 
henter Europa pa masha hopi aña ta practica cu exito. Na 
Hulanda no ta 3%, pero 19.5%. Por tin partido politico 
contra esaki????? Ta ki miedo tin pa porfin gobierno por 
na un forma pragmatico controla bo omzet ora bo cumpra y 
paga mesora??? Ta ken ta contra? Bisa pa caba??? 


By the way tempo nos gabinete a introduci apenas 3% BBO 
tin cu a gana eleccion na 2009 y a priminti pueblo cu ta 
kite y no a kite. Awe BBO a pasa 4 gobierno y ainda e t’ey 
cu hasta comercio cu tabata contra a apoya esaki pa miedo 
panico di introduccion di BTW. 


BBO si sigui asina cu boycott, a bin pa keda!!!! E mester por 
tabata bon anto!!!!! BBO di gabinete Oduber mester tabata 
bon ya cu tur gobierno despues te awe tin’e!!!!!Oh Lord duna 
mi basta aña mas di bida den e mundo yen di hipocresia y 
manipulacion di un pueblo. 


Introduccion di BTW ta un must of lubida cu porfin gobierno, 
pueblo por haya su fair share y gobierno collect 22% di nos 
GDP na belasting. Ken ta boycott BTW su introduccion , bisa 
pueblo pa caba!!! Basta wega. 


Nelson Orlando Oduber 


OPINION 


BBO mester tabata bon 
pasobra niun Gobierno a kit’e 

E 
presion pa gabinete Wever Croes II pa introduci e ‘Rijkswet Aruba fi- 
nancieel toezicht’, esta e RAft, cu tin wordo aproba prome cu luna di 
October venidero pa asina Aruba por haya un areglo nobo pa pago di e 
sosten financiero cu Hulanda a duna durante di e pandemia. 


Ayera Secretario di Estado Alexandra van Huffelen a informa Tweede 
Kamer cu gobierno di Aruba dificilmente lo por cumpli cu e exigencia aki 
prome cu 10 di October venidero ya cu henter e proceso pa introduccion 
di e RAft ta un trabou hopi complica. 
E informacion aki suministra pa van Huffelen na Tweede Kamer, no a cay 
den bon tera cerca varios Parlamentario Hulandes, cu ta di opinion c’un 
biaha mas e secretario di estado ta doblega pa gabinete Wever Croes II. 


Segun van Huffelen e fecha stipula ta practicamente inalcansabel pa e 
fecha di 10 di October ya cu henter e proceso ta exigi hopi trabou ainda 
loke a sorprende algun parlamentario. 
Entre nan e miembro di fraccion di VVD, esta Roelien Kamminga kende a 
mustra cu ya ta pa algun tempo caba e concepto di e Rijkswet ta cla y cu e 
posicion tuma pa van Huffelen, esaki no a haci e situacion mas facil. 


Tweede Kamer irita cu van Huffelen ta bolbe doblega pa Aruba 


Segun Kamminga, for di 2021 ex secretario di 
estado Raymond Knops a yega na un acuerdo 
cu gabinete Wever Croes pa loke ta e concepto 
di ley di Raft y dia 1 1 di Februari di 2022, 
e concepto di ley, hunto cu conseho di Raad 
van State, a wordo entrega na tanto Tweede 
Kamer como Parlamento di Aruba. 


Ambos parlamento na luna di Mei di 2022 
a entrega nan comentario- y preguntanan 
cualnan te cu dia di awe, ainda no a wordo 
contesta pa motibo cu gabinete Wever Croes 
II, lo no ta sinti mucho pa introduccion di e 
ley aki. 
Van Huffelen dado momento pa pone presion 
riba gobierno di Aruba, a informa Prome 
Minister Wever Croes, cu Hulanda lo no refi- 
nancia e ‘coronalening’ si su gobierno no 
coopera pa introduccion di e ley di Raft. 
Ayera a bin resulta cu e ultimatum aki van 
Huffelen a dicidi di kita esaki for di mesa y 
cu awor gobierno di Aruba tin mas tempo pa 
atende cu esaki y lo sigui cu negociacionnan 
entre Hulanda y Aruba. 


Informacion cu a sali publica den medionan 
Hulandes ta mustra cu secretario di estado ta 
trahando na un acuerdo pe periodo despues 
di 10 di October te ora cu introduci oficial- 
mente e Raft caminda entre otro lo por reduci 
e interes di e suma presta. 


Segun van Huffelen a mustra Tweede Kamer, 
esaki lo ta un tipo di incentivo pa gobierno 
y parlamento di Aruba pa asina elimina nan 
resistencia pa e Raft y introduci esaki manera 
palabra. 

SUNDAY BRUNCH 


P 
rome Minister Evelyn Wever-Croes a reuni cu señor Errol de Freitas di 
San Nicolas Business Association (SNBA) riba varios punto di desaroyo 
pa San Nicolas. Durante e reunion, señor de Freitas a expresa nan preocu- 
pacion pa cu e proyecto di hotel Secrets Baby Beach Aruba, cu mester a 


Prome Minister a reuni cu SNBA riba varios desaroyo 
na San Nicolas incluyendo e proyecto di hotel Secrets 


para un biaha mas. Prome Minister a indica cu 
Gobierno di Aruba ta comparti e mesun preo- 
cupacion y no ta di acuerdo cu e veredicto di 
hues y a apela e caso. 


Pa Gabinete Wever-Croes II, desaroyo di San 
Nicolas ta un prioridad, y p’esey ta traha duro 
pa logra yega na un solucion pa cu e proyecto 
aki. Prome Minister a indica cu pa Gobierno e 
proyecto aki ta uno di gran beneficio mirando 
cu e lo crea oportunidad laboral y un crece- 
mento economico pa Aruba na San Nicolas. 
Tambe, Gobierno ta invertiendo hopi placa den 
embeyecemento di diferente area incluyendo 
Baby Beach y Rodgers Beach. Tur esakinan ta 
un muestra di e compromiso cu Gobierno tin 
cu Aruba pero tambe cu e habitantenan di San 
Nicolas. 


Prome Minister ta pidi e comunidad di San 
Nicolas cu ta en espera di e proyecto aki pa 
tene un poco pasenshi mientras ta trata e 
caso aki den corte. “Nos ta convenci cu e tipo 
di desaroyo aki tin hopi potencial y oportun- 
idad di crecemento pa Aruba y San Nicolas. 
Pa e motibo aki, lo sigui lucha pa logra na haci 
e proyecto di hotel Secrets un realidad. Esaki 
ta nos compromiso cu Aruba y San Nicolas” 
Prome Minister a expresa. 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


D 
iaranson den oranan laat di anochi, patruyanan di Playa 
a bay un adres den apartment complex situa na Bush- 
iri. E motibo cu polis a bay eynan tawata debi cu pa algun 
dia caba nan no ta mira un habitante. Den oranan di diaran- 
son anochi laat, un amigo di e habitante cu ta un dama, lo 
a yega y ya pa varios dia cu a ta presenta na e adres e per- 
sona no ta habri. 


Bisiñanan a trata di mira paden, pero sin resultado. Debi 
na e ora laat, parce cu no ta posibel pa por a localisa un 
persona di FCCA, cu lo por a yega y asina bou nan autoridad 
habri of kibra e porta. Door di esaki, e ultimo recurso a bira 
pa contact Brandweer, cu a yega basta lihe. Bomberonan a 
analisa e situacion, pero no a logra haya nada habri y mester 
a bay over na kibra e porta. 
Una bes paden, no a bin topa cu nada particular o sea paden 
e muhe di fam D. no tawata t’ey. Y na e sitio tawata wordo 
bisa cu ya pa mas di 3 dia no a wak e mas. 


Tambe niun hende e momento eynan por bisa si e tin famia 
pa yama puntra. Autoridad a tira bista paden hunto cu 
bomberonan, pero manera nos a bisa anteriormente no a 
haya niun hende.  


Na final bisiñanan a yuda cera e porta cu a wordo kibra, 
uzando un boormashin. Esaki bou presencia di polis cu 
puntra ken por yuda. Unda e dama ta no ta conoci. 


Bomberonan a kibra porta di cas, buscando 
dama cu algun dia no a ser mira mas 

D 
iahuebs mainta, a lansa e toolkit digital nobo di Codigo 
di Proteccion. Un momento sumamente importante cu lo 
bay garantisa conocemento continuo cerca nos profesion- 
alnan. Un trayecto cu a inicia for di juli 2021, na momento 
cu pa medio di e Sociaal Crisis Plan a haci e peticion hunto 
cu UNICEF HULANDA, pa aplica na e fondonan di Union Eu- 
ropeo y Nationale Post Lotterij, di cual a logra obtene ambos 
fondo y asina a crea material relevante, sostenibel y durade- 
ro pa e profesionalnan na Aruba. 


E toolkit digital di Codigo di Proteccion ta un muestra cla di 
colaboracion y cooperacion di hopi profesional den e cuater 
sectornan; husticia, social, salubridad y enseñansa, cu ta 
kere den traha preventivo riba e topico delicado di abuso di 
mucha. E toolkit aki ta e prome paso concreto di e centro di 
experticio di Departamento di Mucha y Hoben, caminda ta 
structura un forma di traha profesional pa keda “up to date” 
cu e conocemento riba e tema di abuso di mucha. 
Di e forma aki ta percura pa e conocemento y e habilidad di 
e profesionalnan sigui expande pa traha cu e cinco pasonan 
di Codigo di Proteccion. Banda di esaki, e supervisornan di 
codigo por uza esaki durante training, curso of reunion den 
nan organisacion. 


E topico di abuso di mucha ta uno hopi delicado, y mester 
haya su debido atencion. A base di esaki, tin diferente inicia- 
tiva cu a wordo tuma y a wordo implementa caba, manera e 
Codigo di Proteccion, pero tambe e “richtlijnen” di Ministerio 
Publico pa loke ta trata casonan di abuso sexual, a wordo 
adapta y ta mas estricto. Actualmente, nos ta trahando duro 
riba ubicacion di Family Justice Center, y pa prome bes Aruba 
tin un medico forensico. Tambe, a haci cierto cambionan den 
ley, y a percura pa diferente curso pa nos profesionalnan. 


E solucionnan poco poco ta hayando forma y ta tempo pa 
actua debidamente, y nos tur ta hunga un rol sumamente 
importante den esaki y p’esey ta importante pa keda haci 
innovacion den loke nos ta haciendo diariamente. Pues, cu e 
introduccion di e toolkit, nos ta duna contenido na e palabra 
innovacion. 


Segun e mandatario, e paso aki ta uno importante, mirando 
cu e trabou cu henter e cadena hudicial, social, salubridad y 
enseñansa ta eherce, ta “mensenwerk”. Na final di dia, por 
introduci cambio di maneho, cambio di ley, pero bo mester 
inverti den e profesionalnan cu ta haci e trabou. Pues, a 
traves di e toolkit aki, ta inverti na un manera duradero den 
nos profesionalnan cu ta haci e trabou importante pa sigur- 


idad di nos muchanan. 


Por ultimo, a gradici e “contentgroup” cu a inverti hopi ora di 
trabou pa por yega na e contenido. E grupo tawata consisti 
di varios profesional di diferente sector y instancia, cu bou 
liderazgo di e lidernan di cada tema, a crea un contenido 
completamente contextualisa y actual. 


E ekipo aki conhuntamente cu sosten y guia tecnico di Augeo 
Foundation: Andrea y Roely y Stan van Haaren di UNICEF 
NL, a logra crea un producto educativo, informativo y rele- 
vante pa tur Supervisor di Codigo, Trainers Codigo y e profe- 
sionalnan na Aruba den e sectornan di enseñansa, henter 
area social, husticia y salubridad. 


Minister Rocco Tjon: 


A lansa e toolkit digital nobo di codigo di proteccion 

D 
iamars anochi un carta a sali for di Ministerio di Asun- 
tonan di Adulto Mayor dirigi na Sra. Brito, secretaria 
general di sindicato SEPPA cu ta representa un mayoria di 
trahadonan di SABA. 


Den e carta Minister Arends ta informa cu manera a wordo 
treci dilanti den reunion cu SEPPA y den presencia di medi- 
ador di Gobierno, lo haci tur cos na alcance pa proteha e 
trahadonan nan derecho y garantisa e atencion di cuido 
pa e clientenan di SABA. SEPPA su preocupacion tabata si 
trahadonan di SABA lo ricibi nan vakantie-uitkering. Un preo- 
cupacion similar na esun di comienso di aña ariba bashi- 
premie unda Minister Arends mester a pone fondo adicional 
disponibel pa esaki por a tuma luga. E fondonan aki a wordo 
saca for di e presupuesto destina pa asuntonan di adulto 
mayor y cu SABA a ricibi su parti como compensacion pa 
ehecuta Gobierno su maneho na bienestar di nos grandinan. 


Bashi-premie y vakantie-uitkering ta loke SABA y instanci- 
anan cu ta wordo subsidia door di gobierno mester pone 
un banda for di e subsidio total cu nan ta ricibi durante di 
aña, pa ora e momento yega, e fondonan aki ta disponibel 


pa paga e trahadonan. Esaki ta loke SABA no a haci pa su 
trahadonan. 


Minister Arends ta di opinion cu e trahadonan di SABA 
no mester wordo perhudica den e impasse aki. Minister ta 
confirma cu SEPPA cu ta duna instruccion pa e transferencia 
di AWG 1,021,434 na SABA. Cu e cantidad aki, SABA ta bolbe 
ricibi fondonan adicional pa trahadonan ricibi nan vakan- 
tie-uitkering cu nan tin derecho riba dje. Minister Arends ta 
informa tambe cu esaki ta bin cu consecuencianan, mirando 
cu na final di dia ta di fondonan publico ta papiando di dje y 
mester tene consideracion cu e presupuesto y duna cuenta 
di e maneho di esaki. E cantidad cu SABA ricibi pa cubri 
cu debernan di Bashi-premie y vakantie-uitkering lo wordo 
deduci di e cantidad for di presupuesto cu Land Aruba ta 
subsidia na nan. 


Por ultimo, Minister Arends ta comparti e preocupacion pa 
e trahadonan y clientenan di SABA y ta spera cu por alivia 
nan di e preocupacion di vakantie-uitkering y cu e situacion 
entre Gobierno di Aruba y SABA por wordo resolvi pronto. 


Minister Ursell Arends: 


Vakantie-uitkering ta 
wordo paga na SABA 


Carta dirigi na SEPPA 

D 
iahuebs mainta Parlamentario di Partido di Pueb- 
lo Arubano, AVP a duna declaracion na prensa pafo di 
Huize Maristella pa pone atencion riba e necesidad urgente 
pa gobierno soluciona e situacion di Stichting Bejaarden- 
zorg Aruba (SABA) y no sigui bringa e directiva den corte, 
mientras cu e casi 300 cliente di e facilidad aki na Savaneta, 
como tambe esunnan na San Pedro di Verona na Oranjes- 
tad y na San Nicolas, ta core riesgo di keda sin haya e cuido 
geriatrico cu nan tin mester. 


Tin un crisis aworaki den SABA causa pa Gabinete Wever- 
Croes, segun Wyatt-Ras. Pa cincuenta aña e fundacion ta 
brinda cuido na persona di tercer edad cu nan famia no por 
wak pa nan. Den e tempo ey, e necesidadnan di e clientenan 
a cambia y, como tal, a busca profesional cu specialidad den 
ouderen geneeskunde. 


Esey hustamente ta e diferencia di opinion entre gobierno 
y SABA, pasobra Minister Ursell Arends ta kere cu SABA 
mester brinda solamente cuido y no ta un verpleegtehuis. 
Sinembargo, 75% di e clientenan tin demencia of cada 
cliente tin cinco pa seis condicion medico cu ta rekeri trata- 
mento. Gobierno no ta wak esey y ta kere cu SABA mester 
ta djis un luga caminda e grandi por haci actividad y pasa 
un rato bon. 


Gobierno a bin ta baha e suma di subsidio y esey ta afecta 
e cantidad di personal y operacion na SABA. Fuera di esey a 
reduci e pago di e personal cu 7.6% y no ta tene cuenta cu 
inflacion. 


Wyatt-Ras ta kere cu Minister Arends ta comporta di forma 
intransigente ora cu ta nenga di sinta na mesa cu SABA 
uzando como argumento e echo cu no a entrega cuenta 
anual, mientras cu gobierno mes desde 2018 no a entrega 
cuenta anual na Parlamento. 


“Esaki ta un situacion penoso cu ta afecta, no solamente 
empleado cu tin miedo di perde trabou door di cera facil- 
idad, pero e cliente mes. Ta ciudadanonan cu a traha duro 
pa Aruba ta unda cu nos ta y awo ta corta den nan cuido,” 
e parlamentario a declara na prensa, indicando cu esey ta 
e maneho pa cuido di parti di Gabinete Wever-Croes. Di un 
banda ta corta, supuestamente obliga door di Hulanda, pero 
poco tempo atras, a restitui e 5.5% den AZV demostrando 
cu ta gobierno mes ta dicidi. 


Un contraste na e vision di AVP, cu for di 2010 tabata boga 
pa haci SABA un verpleegtehuis cu plan pa busca profe- 
sional experto den medicina geriatrico y garantisa e miho 
calidad di cuido. Fuera di esey, ex minister di salud, Richard 
Visser a propone pa ouderenzorg cay bou di AZV, un inicia- 
tiva cu oposicion di e tempo ey a blokia. 


Den Gabinete Wever-Croes II a tira esaki den scochi di 
Minister Arends y awo no ta cay, ni bou di cuido medico, ni 
tampoco asunto social, y esey ta haci financiamento mas 
dificil. Arends a purba introduci un departamento pa cuido 
di grandinan cu CAFT a desconseha pa evita mas malgasta- 
mento di placa den nombracion di famia y amigonan. 


Mientrastanto AVP ta contento di mira cu sindicato di ABV a 
bin dilanti urgiendo pa solucion y indicando posibel accion. 
OPPA tambe a bin dilanti y ta propone un ouderenraad cu 
nan representacion. 
“Ta spera cu minister en berdad por mira cu interes general 
di Aruba y di nos grandinan y no interes di partido E no ta un 
cuido pa directiva of pa personal, pero pa nos grandinan,” e 
parlamentario a finalisa bisando. Wyatt-Ras ta haya inacep- 
tabel pa un minister actua di e forma arogante aki, te pa bisa 
cu e no ta papia cu SABA mas. 


Pa haya e fondo necesario, mester tin boluntad politico. A 
mira con AZV a declara di tin un surplus cual a indica cu lo 
inverti den Respaldo y proyectonan preventivo. SABA mester 
ta un opcion tambe. Si SABA cay bou di AZV, lo alivia gasto 
di gobierno, pero parce cu Gabinete Wever-Croes no ta wak 
esey of no kier wak esey. Nos por permiti na Aruba cu nos 
grandinan ta pasa hamber. 


Parlamentario drs. Mervin Wyatt-Ras: 


Minister Arends ta mucho cabes duro y tin 
poco boluntad pa soluciona situacion di SABA 

P 
a hopi aña caba ciudadanonan di Aru- 
ba, inversionista y comerciantenan, no 
ta ricibiendo un bon servicio di nos De- 
partamento di Infrastructura y Planning 
(DIP). Peticionnan ta pega pa mas cu 10 
aña sin haya ni un contesta. Arubianonan 
mal sirbi y Parlamentario no ta haya con- 
testa riba preguntanan haci na DIP, esa- 
ki ta un falta di respet completo. Di e for- 
ma aki nos no por spera cu economia di 
Aruba lo desaroya. Ta di lamenta, paso tin 
hopi hende capaz ta trahando na e depar- 
tamento aki. 


Mi ta contento cu nos Minister di 
Infrastructura a duna oido na Parlamento, 
particularmente na mi peticion pa e mete 
den DIP. E situacion no tabata aceptabel, 


minister a interveni y e director a haya un 
“toegangsontzegging”. Tin hende lo mira 
esaki como un logro, pero ami mes no ta 
cla pa celebra te ora cu Aruba cuminsa 
ricibi un servicio optimal di nos departa- 
mento di infrastructura. 


Awo, DIP tin un director interino, Sra. 
Dirksen. Tin biaha un director interino ta 
djis wanta e departemento te ora haya 
un director fiho, esaki por funciona ora 
e departamento ta sano y ta canando 
bon. Den caso di DIP no ta aceptabel pa 
djis babysit e departamento mirando cu 
no ta cla ki dia lo tin un director fiho na 
pia di trabou. Aruba no por warda mas. 
Claro, Sra. Dirksen lo mester un chens 
pa organisa su mes den su funcion nobo. 


Pero, mas lihe posibel mi lo invita Sra. 
Dirksen pa bin den Parlamento, hunto cu 
Minister di Infrastructura, pa duna un spli- 
cacion di su plan di maneho y con e ta bay 
drecha e servicio di su departamento. 


Minister a indica cu e mes no ta firma pa 
tereno, esey e ta laga den man di director 
di DIP, ya cu tin e miho bista riba e total- 
idad di peticion y e proceduranan. 
Loke mi ta pidi nos Minister di Infrastructura 
ta pa percura cu DIP bin cu un maneho 
hopi lihe y riba ki termino ta bay fix tur e 
retrasonan cu tin. 


Parlamentario Alvin Molina (MEP): 


No tin tempo pa babysit DIP 

A 
ruba Tourism Authority a conmemora e 40 aña di ex- 
istencia di su oficina na Colombia. Na e ocasion spe- 
cial aki a reflexiona riba tur e exito alcansa durante e ultimo 
decadanan y alabes a reconoce y gradici tur partner y co- 
laborado cu a haci e logro aki posibel.  


E oficina di turismo di Aruba na Colombia a habri su portanan 
na aña 1983 cu e meta pa promove Aruba como un paraiso 
turistico y posiciona nos isla como un destinacion preferi 
cerca bishitantenan Colombiano.  


Ronella Croes, CEO di A.T.A ta mira bek riba e ultimo 40 
añanan cu un sentimento di orguyo y satisfaccion. E retonan 
cu A.T.A. a enfrenta durante e trayectoria aki a pusha A.T.A. 
pa bira mas creativo den desaroyo y implementacion di 
strategianan di mercadeo na Colombia - un pais cu ta habri 
portanan y conecta Aruba cu e resto di Sur America. Danki 
na esfuersonan continuo y dedicacion di tur envolvi, awe 
Aruba por conta cu un fluho constante di bishitante for di 
Colombia.  


For di 1980 te cu december 2022, un poco mas cu 700,000 
turista Colombiano a bishita Aruba, cu ta representa 3% 
di e 27,000,000 di bishitante cu nos isla a ricibi for di 
Latino America. Na aña 2022, Aruba a yama bonbini na 
1,170,000 turista y di esakinan 370,000 tawata procedente 
di Colombia, representando 3% di e mercado global. Pa aña 
2023, A.T.A. ta proyecta un recuperacion di 105% compara 
cu aña 2019, cual tawata e miho aña prome cu pandemia.  


E recepcion a conta cu presencia di varios invitado special, 
entre otro e Embahador di Reino Hulandes, Ernst Noorman, 
presidente di Anato, Paula Cortés Calle, Minister di Asuntonan 
Economico, Comunicacion y Desaroyo Duradero di Aruba, 
Geoffrey Wever, Director di Holland House Colombia, Jan 
Willem van Bokhoven, director actual di A.T.A. Latino America 
Jordan Schlipken, ex-directora di A.T.A. Colombia, María 
Victoria Galán. 


Ronella Croes a extende palabranan di gratitud y aprecio na 
tur cu di un manera of otro a colabora cu oficina di turismo 
di Aruba durante tur e añanan pa por logra e cifranan aki. 
“Mi kier gradici tur nos partnernan strategico, tanto aero- 
linea como tour operators y agencianan di biahe cu a apoya 
y promove Aruba durante e ultimo 40 añanan”, tawata 
palabranan di e CEO. “Danki pa e confiansa, pa permiti nos 


habri rutanan nobo y pa boso entusiasmo  y compromiso 
pa bende e producto Aruba. Ronella a gradici medionan di 
comunicacion y creadornan di contenido tambe, cu ta sigui 
inspira e mercado Colombiano pa bin disfruta di nos isla 
feliz. 


Durante e recepcion a entrega un reconocimento tambe na 
Embahador di Reino Hulandes na Colombia, pa gradicie pa 
su esfuersonan y colaboracion na Aruba y Oficina di Turismo 
di Aruba. 


Ronella Croes, CEO di A.T.A ta mira bek riba e ultimo 40 añanan cu un sentimento di orguyo y satisfaccion: 
Aruba Tourism Authority a conmemora 
40 aña di presencia na Colombia 

N 
a ocasion di 40 aniversario di A.T.A. na Colombia, direc- 
tor di A.T.A. Latino America, Jordan Schlipken a elabo- 
ra riba e posicion importante cu Colombia tin pa Aruba y e 
conexion entre e dos paisnan. No tin ningun duda cu Aruba 
y Colombia ta comparti lasonan economico y comercial, cul- 
tural, di salud y mas cu claro - di turismo. 


Den transcurso di e ultimo decadanan, e ekipo di A.T.A. a 
traha duro pa crea un legado exitoso di promove nos isla na 
e mercado Colombiano, hunto cu socionan den e mercado. 
A.T.A. ta premira cu e cantidad di bishitante cu Aruba lo 
ricibi for di Colombia y Latino America lo sigui crece den e 


aña nos dilanti, mirando e aumento den cantidad di vuelo y 
asiento cu ta conecta Aruba cu Bogota y Medellin y tambe e 
introduccion di un ruta nobo entre Aruba y Cali.  


E exito aki ta resultado di trabao incansabel durante e ultimo 
40 añanan y e confiansa den e producto Aruba. Sigur no por 
keda sin reconoce e rol importante di e ekipo y ex-direc- 
tornan di A.T.A. Colombia y Latino America. 


Jordan Schlipken ta mira dilanti cu e mesun determinacion pa 
sigui cosecha e bon relacion entre Aruba y Colombia, partic- 
ularmente den e sector di turismo y negoshi. Recientemente 
Schlipken a keda apunta como miembro di hunta di directiva 
di Holland House pa aña 2023 - 2024. 


E meta principal di Holland House ta pa promove colabo- 
racion y cooperacion entre empresarionan Hulandes y 
Colombiano, stimulando asina e oportunidadnan di negoshi 
entre Colombia, Aruba, Curaçao, St. Maarten y Reino 
Hulandes.  


Esaki ta un paso importante pa sigui fortalece e conexion 
entre Aruba y Colombia, y ta seya e compromiso di parti di 
A.T.A. pa sigui inverti den e mercado Colombiano y asina 
logra e obhetivo di aumenta e cantidad di bishitante for di 
Colombia y Latino America mas ainda den futuro, creando 
mas diversificacion. 


Segun Jordan Schlipken, Director di A.T.A. Latino America: 


Aruba y Colombia ta comparti lasonan economico y 
comercial, cultural, di salud y mas cu claro - di turismo 


A 
mantenan di e deporte y pasa tempo mas gusta pa nos Ru- 
bianonan, esta Domino, ta cla pa start sali. Aruba Domino 
Bond tin e placer di presenta e Campeonato Nacional di Domino 
Balashi 2023. 
Aruba ta keda invita pa Diabierna awor, dia 26 di Mei 2023, pa e 
gran apertura, cu lo tuma luga na Centro Deportivo Betico Croes, 
cuminsando pa 6.30 di anochi cu un bunita desfile di e 8 team di 
Domino Organisa na Aruba. 


E campeonato Nacional di Domino Balashi 2023, lo conta e aña 
aki cu e siguiente 8 team: Old Parr Dt, GoldStone Dt, Extreme Dt, 
Sport Boys Dt, Eagles Dt, Trappers Dt, Noord Stars Dt, Ottleys Dt. 
E campeonato organisa aki lo wordo hunga na diferente cede 


rond di Aruba, tur Diabierna y tur Diadomingo. 
E aña aki un bes mas Aruba Domino Bond ta conta cu contribu- 
cion di nos compania cu mas tin nos deportenan local na pecho. 
Cu su productonan mas gusta y consumi durante y despues di 
wega, esta Balashi y Dewars. 


Aruba henter ta wordo invita pa asisti na e apertura y e weganan 
pa asina apoya tur e teamnan di Domino organisa. Y alabes 
celebra 60 aniversario di Aruba Domino Bond. 


Noordstars Dt. Lo sa di retene nan titulo di campeon un biaha 
mas, of nan rival Old Parr Dt lo tin algo di bisa? Rejuvenecemento 
di Team Ottley lo por sorprende? 8 team cla pa bataya. 


Aruba domino Bond ta warda bo na Centro Deportivo Betico 
Cores pa e gran apertura cu bar y cushina na style di happy hour. 
Amantenan di domino....Campeonato Nacional di Domino Balashi 
2023 ta start! 


Campeonato Nacional 
di Domino Balashi 2023 

R 
iba 24 di mei, minister Geoffrey Wever, presidente di Ka- 
mer van Koophandel Gavril Mansur, Departamento di 
Asuntonan Economico, Comercio y Industria y representan- 
tenan di ministerio di salubridad a reuni cu sra. Ana Milena 
Cortazar representatante di Asociación Nacional de Empre- 
sarios de Colombia miho conoci como ANDI. 


ANDI ta un organisacion priva cu ta representa e interes di 
e comerciante Colombiano y tin 1450 miembro. E contribu- 
cion di comerciantenan di ANDI na e economia di Colombia 
ta 50% di e GDP of producto interno bruto. Cu mas di 80 
aña di existencia ANDI ta fungi como e vocero pa promove 
y defende interes di su miembro nan, facilitando negoshi y 
yuda resolve “bottle-necks” caminda por. 
Desaroyo sostenibel of sostenibilidad ta importante pa 
ANDI como representante comerciantenan. Pa 2030 ley di 
Colombia ta exigi tur empresa cu ta activo na Colombia pa 
recicla minimo 30% di tur producto cu nan ta produci (bende) 
na Colombia, y ANDI ta un partner importante pa sigura cu 
logra e meta aki. Pa 2050, e intencion ta pa Colombia su 
emision di CO2 ta “carbon-neutral”. Actualmente tin mas di 
50 empresa cu ta forma parti di ANDI cu a compromete pa 
sea crea, exporta of uza hidrogeno como fuel. Riba e tereno 
di desaroyo sostenibel, ANDI tin 8 proyecto piloto den ehecu- 
cion. Un di proyectonan ta e proyecto piloto na Bogota pa 


introduci busnan cu ta haci uzo di hidrogeno. 


“ANDI por ta un partner importante pa logra metanan comun 
entre Aruba y Colombia, y nos ta sumamente agradecido pa 
e reunion fructifero cu ta habri e caminda pa facilita mas 
comercia pa Aruba”, segun minister Geoffrey Wever. E opor- 
tunidadnan pa colabora hunto mester ser explora. 


Minister Geoffrey Wever ya a concorda cu lo organisa 
reunionnan virtual hunto cu ANDI y gremionan comercial di 
Aruba pa asina por siña for di otro, sostene otro, y promove 
colaboracion pa futuro. Tambe lo plania virtual business 
match-making entre diverso companianan representa pa 
ANDI, pa haci miho uzo di e momentum genera por medio di 
e Trade Mission. 


Minister Geoffrey Wever 


Reunion cu Asociacion Nacional de Empresarios de Colombia (ANDI) 


A 
we, 26 di mei, Lotto, e loteria di Aruba, ta contento di por 
anuncia un integrante nobo “Money Tree” den e famia di 
Instacash cu lo duna bo e oportunidad pa gana placa cash 
al instante! 


Abo ta cla pa gana placa instantaneamente y no mester 
warda pa sorteo? Desde dialuna awo, 29 di mei Lotto lo trece 
un adicion mas na e famia di Instacash cu ta yama Money 
Tree. E wega di Money Tree ta costa solamente 2 florin cu 
lo tin diferente premio cash y bo por gana te cu Afl. 3.000,-! 


Con pa hunga? 
Bishita bo rebendedo di Lotto preferi y pidi pa bo Money 
Tree di Instacash desde dialuna awo. Riba e ticket bo ta 
wak bo Money Tree yena cu diferente simbolo. Bo ta marca 
e simbolonan di placa den bo Money Tree y si bo haya por 
lo menos cuater simbolo di placa den bo Money Tree, bo ta 
gana e suma cu tin den e seccion di premio parti abou. 


Instacash ta duna bo e oportunidad pa hunga bo weganan 
preferi manera 5X The Cash, 10X The Cash, 20X The Cash, 
Bingo y awo Money Tree cu ta duna bo e chens pa gana 
placa al instante! 


Lotto ta introduci un miembro nobo di Instacash “Money Tree”! 

R 
iba Dia di Enfermeria nurse na departamento 
di cuido B3, esta Max Abecia no a sospecha 
net nada y a keda hopi sorpresa ora el a hab- 
ri porta y su departamento completo compaña 
pa miembronan di Hunta di Directiva, demas co- 
lega y tambe representante di Filipinas sra. Ami 
Henriquez Mendez. Un sorpresa y reconocemen- 
to riba e dia bunita aki cu Max no a spera y emo- 
cionnan no por a wordo controla. 


Colega Max, conoci como ‘the Maxfactor’ of 
‘superMax’ ta un tremendo teamplayer. E ta duna 
bon ehempel y semper ta duna contesta riba 
tur pregunta. Pues e ta para cla pa tur hende. 
No solamente pa coleganan, pero tambe pash- 
entnan y nan famia y no lubida e specialistanan 
cu e ta trata cu hopi respet. 
E ta un persona trankilo cu hopi respet pa su 
team y esaki ta un sentimento mutuo. E tin bon 
comprension pa e situacion di su pashentnan y 
ta haci su maximo esfuerso pa nan sinti nan mes 
mas comodo cu ta posibel. E ta yuda unda cu e 
por semper na beneficio di e calidad di e cuido di 
pashentnan. 


Ademas, Max ta duna guia na studiantenan y 
ta controla e ‘voorbehouden handelingen’ di 
tur enfermero na HOH. E ta un persona creativo 
y semper ta enfoca pa trece solucion unda cu 
tin mester. Tambe su talent pa cu computer ta 
tremendo. Banda di esaki e ta un persona hopi 
motiva. Riba departamento B3 e ta un e ‘verpleeg- 
kundige met coördinerende taken’ (VCT) y ta 
un miembro activo di e HulpVerlenersTeam. E 
ta mira e situacion den su totalidad y ta purba 
di soluciona inmediatamente problemanan cu 
surgi. 


Max ta un di nos profesionalnan den enfermeria 
cu hopi dedicacion y pasion pa su trabou, pero 
tambe hopi humilde. Manera e mes ta bisa ‘e 
elogio aki no por a sosode sin e team completo’. 
Ful e team merece di ta empleadonan di luna 
hunto”. No tin hopi colega manera Max. Hospital 
ta orguyoso di tur empleado cu ta contribui na 
eleva e calidad di nos cuido medico na Aruba. 
Y pa luna di mei, un reconocemento fantastico 
pa Max riba un dia masha special. Masha pabien 
Max! 


Sorprendi riba dia di nurse y elogia pa su bunita trabou 


Max Abecia ta empleado di luna di mei 2023 na HOH 

D 
iahuebs a tuma luga presentacion di e asina yama “Toolkit digital” 
di Codigo di Proteccion. Prome Minister Evelyn Wever - Croes a hiba 
palabra na e ocasion, resumiendo e trayecto y proceso cu e profesion- 
alnan a encamina. Prome Minister a felicita Minister Rocco Tjon y tur e 
profesionalnan cu a traha hunto pa e logro aki. 


Capacity-building ta un termino masha uza den e temponan aki y sigur 
nos ta puntra nos mes, kico esaki por nifica pa nos isla y su profe- 
sionalnan. For di juli 2021 un ekipo chikito (Glenda Hernandez, Stan 
van Haaren, Anna Kroon y Sue-Ann Ras), tabata consciente cu recurso 
financiero ta un reto y p’esey mes a dicidi pa haci henter e proceso 
amplio pa aplica pa e fondonan Europeo cu algun proyecto particu- 
larmente cu e meta, con pa haci Codigo di Proteccion algo duradero 
y sostenibel pa nos profesionalnan. Tabata un sorpresa grandi y alen- 
tador, ora cu e noticia a yega cu Aruba a bin na remarca pa haya fondo 
den luna di december 2021 y mas ainda cu hasta a haya un parti di 
fondo for di Nationale Post Lotterij di Hulanda. 


Si nos para keto un rato na e termino; Capacity-building, esaki ta defini 
como e proceso di desaroya y fortalece e habilidad-, insticto-, capa- 
cidad-, proceso- y recursonan cu e organisacionnan y comunidad 
mester pa sobrevivi, adapta y prospera den un mundo cu ta cambia 
rapidamente. 


Aruba, pa chikito cu e por ta, nos profesionalnan sigur ta hopi bon 
ekipa cu experiencia, experticio, conocemento y habilidad. Y talbes ora 
a cuminsa crea e contenido di e toolkit digital Codigo di Proteccion, 
cu tabata na maart 2022, talbes e tempo ey tabatin cierto duda y 
kisas hasta miedo. Sinembargo e team di lider di cada tema (Surella 
Croeze, Efraim Suurendonk, Jullie-Ann Thode, Laura Rumahloine y 
Sue-Ann Ras), conhuntamente cu e contentgroep a sa di presenta e 
necesidadnan principal relaciona cu uzo y conocemento di Codigo di 
Proteccion. 


E contentgroep tabata consisti di varios profesional di diferente 
sector y instancia, cu bou liderazgo di e lidernan di cada tema, a 
crea un contenido completamente contextualisa y actual. E content- 
groep tabata consisti di: Surella Croeze, Efraim Suurendonk, Jullie-Ann 
Thode, Laura Rumahloine, Sue-Ann Ras, Dorilis Werleman, Deborah 
Lejuez, Swinda Dumfries, Johnny Boekhoudt, Jeanmiree van der Werf, 
Jermin Bell, Gwendolyn Tromp, Cinthia Quant, James Sneek, Stephanie 
Croes, Marelene v.d. Linden y Joanne Seferina. E team aki conhunta- 
mente cu sosten y guia tecnico di Augeo Foundation: Andrea y Roely 
y Stan van Haaren di UNICEF NL, a logra crea un producto educativo, 
informativo y relevante pa tur Supervisor di Codigo, Trainers Codigo y 
e profesionalnan na Aruba den e sectornan di enseñansa, henter area 
social, husticia y salubridad. 


Desde 1 di april 2021 Codigo di Proteccion a drenta na vigor y ta un 
proteccion pa nos muchanan di 0 te 18 aña. No tabatin un draaiboek 
y su implementacion tabata basa riba “action learning”. Y si tin un cos 
cu sigur e team di Codigo, cu awor 2 ta resorta bou di e Departamento 
di Mucha y Hoben, tabata boga pe for di comienso ta, pa duna atencion 
continuamente na e profesionalnan cu ta traha sea directo of indirecto 
cu mucha. 


Ta di aplaudi cu ya tin un investigacion haci relaciona cu e implementa- 
cion di Codigo di Proteccion, conhuntamente cu sra. Eugene Clementia 
di Universidad di Aruba, unda cu e investigacion aki ta indica cu Codigo 
di Proteccion tin potencial riba varios aspecto, manera; e profesion- 
alnan ta opina cu por uza Codigo di Proteccion pa tur tipo di abuso di 
mucha, si e profesionalnan uza Codigo di Proteccion por contribui na 
detecta inmediatamente y preveni abuso di mucha, reduci incidente 
di abuso di mucha y Codigo di Proteccion ta parti di un acercamento 
preventivo sostenibel den caso di abuso di mucha na Aruba. 


Eugene Clementia y Sue-Ann Ras ta bezig ta finalisando esaki pa 
finalmente presenta henter e documento como e resultado na boso. 
Cu e investigacion aki, DMH ta haya un miho bista con pa sigui den 
e siguiente periodo pa haci Codigo di Proteccion mas fuerte y asina 
contribui na un miho futuro pa nos muchanan, cu sigur merece esey y 
nos como Gobierno di Aruba ta comprometi tambe cu esaki. 


No por keda sin menciona e importancia pa highlight e sintimento di 
gratitud cu Union Europeo, cu ta kere den nos hendenan y pais. Child 
safeguarding ta un exigencia di e Comision Europeo, y ta e accion cu 
mester tuma pa promove e bienestar di nos muchanan y proteha nan 
di tur daño. Proteccion kiermen, proteha nos muchanan di abuso y 
maltrato, preveni daño (fisico, emocional) na desaroyo y salud di nos 
muchanan, sigura cu nos muchanan ta crece cu e provision di sigur- 
idad y cuido efectivo, tuma accion pa permiti pa tur nos muchanan 
tin un miho resultado y asina por ta ciudadano bon forma y educa pa 
contribui na desaroyo di su dushi isla. 


Finalmente, Prome Minister Wever - Croes a enfatisa cu conhuntamente 
cu Minister Tjon y henter Gabinete, a pone atencion na tur loke ta bien- 
estar, proteccion y siguridad di nos muchanan y esey no lo cambia. 
“Semper por sigui conta cu mi sosten incondicional pa nos sigui traha 
hunto cu un solo meta y vision, pa brinda un miho Aruba pa nos futuro 
generacion.” Prome Minister a gradici Minister Tjon, e profesionalnan 
cu a traha cu alma y cuerpo y tambe Augeo Foundation y Unicef NL, 
pa e logro. “Boso a demostra cu ora nos ta kere den algo y nos traha 
hunto, nos ta logra cosnan grandi y nos por logra aun hopi mas,” Prome 
Minister Wever - Croes a finalisa. 


Prome Minister ta felicita Minister Tjon 
y henter veld social cu avancenan den 
cuadro di proteccion di muchanan 

Fortaleza pa Famia 


AY di esnan cu ta yama loke ta malo, bon, y loke ta bon malo, y loke ta scuridad luz, y loke ta luz scuridad, loke ta marga, 
dushi, y loke ta dushi marga (Isaias 5:20) 


Ay di esnan cu ta campeon den bebemento di biña y homber experto den mesclamento di bibida sterki (Isaias 5:22). 
Ay di esnan cu ta hustifica e malbado pa placa pasa bao di mesa, y ta kita derecho di esnan cu ta husto (Isaias 5:23). 
Ay di esnan cu ta hala inikidad, cu cabuyanan di engaño, y pica manera cu cabuya di hala garoshi (Isaias 5:18). 


Y ken cu ricibi un mucha asina den Mi nomber, ta Ami e ta ricibi, ma ken cu haci un di e chikitonan aki cu ta kere den mi 
trompica, ta miho pe cu un piedra di molina pisa wordo colga na su garganta, y cu e wordo hoga den profundidad di lama 
(Mateo 18:5+6). 


Ay di e mundo pa motibo di e tentacionnan. Pasobra ta inevitabel cu tentacion lo bini: Ma ay di e hende ey pa medio di 
ken e tentacion ta bini (Mateo 18:7). 


Dios ta un Dios di orden y no un Dios di desorden, e a crea e mundo den un orden, pa asina e mundo por duna alabansa na 
Dios. Pero e enemigo a sembra desorden, y nos tur ta mirando awe rond mundo e fruta di e desorden. Hopi biaha prome 
cu tuma un decision, nos mester tene cuenta, con e asunto aki ta wordo mira den bista di Dios, pa nos no ta un piedra di 
trompica, pa nos prohimo. 


Si un mayor no ta educa, coregi, disciplina, ni tampoco alimenta su yiu corectamente, e ta bira un piedra di trompica pa 
su propio yiu. Hopi mucha(hoben) ta den problema pa motibo di e forma di bida y actitud di nan mayornan y asina nan 
a trompica. Ora un mayor ta laga un mucha haci manera e kier sin instrui e mucha den e caminda di Dios, nan ta respon- 
sabel ora e mucha trompica. 


Esun cu ta bisa cu e ta den luz y sinembargo ta odia su ruman, ta den scuridad ainda. Esun cu ta stima su ruman ta 
permanece den luz y no tin motibo den dje pa trompica (1 Juan 2:9-10). 


Laga nos tene bon cuenta cu, Mentira, Odio, Envidia, Orguyo, Falta di pordon y Arogancia ta piedra di trompica den bida 
di hende. 


Tur esnan cu ta rechasa Cristo Hesus, como Señor y Salbador lo trompica, y ta cay bao di condenacion pasobra nan no a 
kere den e yiu unigenito di Dios (Juan 3:18). 


P’esey ta un inmenso dolor pa mira leynan wordo cambia mundialmente, cu lo pone hende trompica awor, y lo pone e 
futuro generacion trompica, y hasta muchanan di scol lo cana cu dolor, pasobra e sistema di mundo hunto mayornan y 
mandatarionan a tuma decisionnan contra e palabra di Dios. 
Laga nos no lubida locual ta para skirbi den Josue 24:15. 


Ma ay di boso, escribanan y fariseonan, hipocritanan, pasobra boso ta cera e reino di cielo pa hende, pasobra boso mes 
no ta drenta, ni esnan cu ta drentando, boso no ta laga drenta (Mateo 23:13). 


No ta tempo pa nos tuma ningun decision sin consulta cu Dios prome, pasobra nos mester ta un bendicion pa otro, y no 
un strobacion pa otro. Si hasta den nos trabao nos tin di tuma un decision contra e Palabra di Dios, nos mester samina 
nos consenshi y wak kico ta bini prome, Dios of e mundo. 


Sinceramente, Pastor Marcel Balootje 


Ay di esnan cu ta un piedra di trompica, 
y ta causa tentacion pa hende 

“Señor ta mi wardador, mi’n tin falta di nada 
Den cunucu di yerba berde 
e ta ponemi sosega. 
E ta hibami na awa trankil, 
Pa mi bolbe haña forsa 
E ta restaura mi alma”. 
Salmo: 23 


A bai sosega den brasa di señor nos mama, 
wela, ruman y tanta stima: 


Griselda 
Theresia Maduro 
Mihor conoci como: 
“Gracy, Grace, Oma, Teti y Tante Grace “ 
*19-01-1945 †18-05-2023 


Na nomber di su: 
Yiu: 
Marc de Man 


Nietonan: 
Marc Kock 
Xendrick de Man 
Rumannan: 
Rudy y Sofia Maduro-Kock 
Nick Mary Jane Maduro 


Staff y personal di Cas di Machi. 


Sobrino(a)nan, henter famia, amistad y 
conocirnan ta invita tur amigo y conocirnan 
pa asisti na e acto di entiero cu lo tuma lugar 
Diabierna 26 di Mei 2023 di 9or am pa 11or am 
na Aurora Funeral Home y despues lo sali bai pa 
santana catolico na Playa. 


Enbes di manda flor of krans lo tin un donation 
box pa cas di machi. 


Nos ta lamenta cu despues di entiero lo no por 
ricibi bishita di condolencia na cas 


“Señor ta mi wardador, 
mi’n tin falta di nada 
Den cunucu di yerba berde 
e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Eduardo Tromp 


Mihor conoci como: “Eddy” of Edchi” 
*06-08-1942 - †24-05-2023 


Acto di entiero lo wordo anuncia despues. 


Nos disculpa cu nos no ta ricibi bishita di 
condolencia ni prome y despues di entiero. 


D 
iaranson den oranan di anochi na altura di e rotonde di Macuarima, un pick- 
up blanco maneha pa un homber pa un of otro motibo a perde control y a 
drenta mondi cu su pickup. E habitantenan despues di a scucha un zonido hopi 
fuerte a core bay mira y a bin topa cu un pickup pega den mondi. E pickup a hera 
dal contra un palo di luz, e chauffeur tabata mustra bou influencia. 
Mesora a pidi pa presencia di polis, na yegada enberdad polis a ripara cu e 
chauffeur tabata bou influencia, pero e chauffeur a keda calmo y a coopera 
completamente cu polis. Pa e motibo aki y e chauffeur tabata basta cerca di su 
cas, polis a dicidi di dun’e un lift pa su cas pa e bay drumi y mainta pasa busca 
su yabi auto na warda di polis y pa asina e por busca su pickup. 


Chauffeur bou influencia a 
drenta mondi cu su pickup 

“Señor ta mi wardador, 
mi’n tin falta di nada. 
Den cunucu di yerba berde 
e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu dolor na nos curason, pero conforme 
cu tur locual ela significa pa nos, nos ta 
participa fayecimento di nos casa, mama, 
wela, bisawela, ruman y amiga: 



Sra. Teófila 
H. D. Croes-Croes 


Cariñosamente yama “Eta of Mamai” 
Ex propetario di Eta’s Grocery y 
Angochi Grocery 
*08-01-1938 - †22-05-2023 


Na nomber di su: 
Esposo: Egidio “Ildo” Croes 


Yiunan: 
Everett “Retty” – Ingrid Croes-Kelly & famia 
Mirian Croes & famia 
Mayra – Carl “Kenneth” Orman-Croes & 
famia 
Randolph “Randy” – Ruthling “Ruth” Croes- 
Geerman & famia 


Nieto- y nietanan: 
Evertson – Taiza Croes-Wever (Hulanda) 
Cresci-Anne Croes (Hulanda) 
Shandeeh Croes – Arjay Thijsen (Hulanda) 
Lorraine – Nelson Molina-Croes & famia 
Saul Croes – Carolina Willems & famia 
Carlmaykel Orman (Hulanda) 
Mariahcarly Orman 
Randrick Croes (Hulanda) 
Jean-Pierre – Lizzy Croes-Aguilar (USA) 


Mescos cu Nietanan: 
Belén Claessens 
Brislyn Vrolijk 


Bisanieto - y bisanietanan: 
Amira Molina 
Eliza y Elias Croes 


Mescos cu yiu: 
Maria (Maaike)-Frenky Herms-Ridderstap 
& famia 
Juan (Juancho) – Aisha Ridderstap- 
Anthony & famia 
Alfonso (Onno) – Zulayma Ridderstap- 
Croes & famia 


Yerno: 
Raul Croes 


Rumannan: 
†Fabiano (Betty) - †Hilda Croes-Lopez & 
famia 
Teofila (Henita) Wessels-Croes & famia 
Andresito (Dichi) – Mariana Croes-van 
Dijk & famia 
Mercedes (Selly) Croes & famia 
(Hulanda) 
Remigia (Baby) – Enrique (Jo) Bello- 
Croes & famia 
Lermiet (Jem) – Diana Croes – Krebbeks 
& famia 
†Angelio (Angel) – Rosa Croes-Kelly & 
famia 
Marciano (Mai) Croes- Irma Renfrum & 
famia 
Vincent (Nino) – Lena Croes-Curiel & 
famia 
Mirto Croes – Yvonne Maduro & famia 
Karin Croes & famia (Hulanda) 
Marcolino (Lindo) Croes 


Ayudantenan: 
Simona Lacle 
Olivia Carrasquero 
Maidelis (May) Gomez 
Emila Velnois 


Cuñanan: 
†Aida -†Romulo Croes & famia 
†Elsa – †Juan Winterdaal-Croes & famia 
†Isidora (Doortje) Tjon Sie Fat-Croes & 
famia 
†Maria (Anna) – †Henry Acosta-Croes & 
famia 
†Odulio (Dufie) – Felesita (Sita) Croes & 
famia 
†Juan (Bebe) – Ilogia Croes-de Mei & 
famia 
Juan (Essy) - Aurora (Lola) Croes-Tromp 
& famia 
†Bertha Britten & famia 
Teresita (Sita) Geerman 
Marjorie Gamarra 


Suegro & Suegranan: 
Farina – Bernardo Croes 
Theodoor - †Edia Orman 
†Maria – Alejandro Geerman 
†Eduardo Kelly - †Crescensia Kelly-Tromp 
Ihanan, Sobrino- & sobrinanan y 
conocirnan. 


Amigo- & amiganan di cas: 
Olivia Benshop 
Mena Alders 
Rosly - Roly Werleman-Croes 
Hubert – Mariana Croes 
Farina – Bernardo Croes 
Mai – Dora Maduro 


Demas famia: 
Croes, Orman, Kelly, Geerman, Wever, 
Molina, Willems, Aguilar, Lopez, Flanegin, 
van Dijk, Krebbeks, Curiel, Bello, 
Winterdaal, Tjon Sie Fat, Roos, Maduro, 
Acosta 


Condolencia lo tuma lugar diabierna 26 
mei 2023 di 7’or pa 9’or di anochi na cas 
Sta Cruz 360-A 


Acto di entiero lo tuma lugar dialuna 29 
mei 2023 di 12’or pa 3:30 di atardi na 
cas Sta Cruz 360-A, despues lo sali pa 
bai Misa Inmaculada Concepcion pa 
un respons. 


Nos kier a pidi nos disculpa si nos por a 
lubida un of otro famia den nos tristesa. 


Cerca Dios mi ta na paz 
Manera un yiu cerca su mama 
Salmo 131 


Cu profundo tristesa na nos curazon, pero conforme 
cu boluntad di Dios, nos ta anuncia cu a fayese 
cristianamente nos yiu, ruman , tata, omo, primo y 
welo stima 


Lorenzo Roberto Clement 
Mihor conocí como Renzo 
*21 augustus 1967 - †12 mei 2023 


Na nomber di su: 
Mayornan: 
Robert (Ronny) y Mathilda (Dela) Clement 


Yiunan: 
Kimberley 
Priscilla 
Jennifer 
Kaylee 


Nietonan: 
Yaïro 
Ocean 


Ruman: 
Robert (Eric) Clement y Sherrylou (Sherry) Maduro 


Sobrinonan: 
Jerrick Clement y yiu Jaydrick Clement 
Ericson Clement 


Omo y tantanan: 
Angela y Eddie Clement 
Leo y Maria (Mely) Lampe 
Filomena Meulens y famia 
Thelma Rock y famia 
Norma Clement y famia 
Grace Clement y Famia 
Veronica Clement y famia 
Roland Clement y Elvira Clement y famia 
Marcelo Clement y Famia 
Daniel Clement 


Primo y primanan y demás famia: 
Clement, Lampe, Maduro, Meulens, Rock, Aartsen, 
Janssen, Boekhoudt y conocirnan. 


Ta invita pa acto di despedida di nos defunto stima 
cual lo tuma lugar diaranzon 31 mei 2023 di 9 am -11 
am na Aurora funaral Home. 


Despues lo hiba shinishi di nos defunto stima pa santa 
Catholico na Paradera. 


Nos ta lamenta cu después di ceremonia di 
despedida nos no por ricibi bishita di condolencia na 
cas. 
Nos ta pidi nos disculpa pa den e momento nan 
di tristesa aki si nos por a lubida di menciona algun 
familiar. 


